**Datum:** Rijeka,12. srpnja 2023.

**Kolegij:** Dokumentiranje u zdravstvenoj njezi

**Voditelj:** Doc.dr.sc. Snježana Čukljek, suradnik: Predavač, Marija Bukvić

**e-mail voditelja:** [mbukvic@fzsri.uniri.hr](mailto:mbukvic@fzsri.uniri.hr)

**Katedra:** Katedra za sestrinstvo

**Studij:** Prijediplomski sveučilišni studij - Sestrinstvo redovni

**Godina studija:** 1

**Akademska godina:** 2023./2024.

**IZVEDBENI NASTAVNI PLAN**

**Podaci o kolegiju (kratak opis kolegija, opće upute, gdje se i u kojem obliku organizira nastava, potreban pribor, upute o pohađanju i pripremi za nastavu, obveze studenata i sl.):**

|  |
| --- |
| Kolegij Dokumentiranje u zdravstvenoj njezi je obvezni kolegij na prvoj godini preddiplomskog sveučilišnog studija sestrinstva.Kolegij sadrži **3 ECT**-s boda (15 sati predavanja, 15 sati seminara i 30 sati vježbi)  Kolegij se izvodi u predavaonicama Fakulteta za zdravstvene studije sveučilišta u Rijeci te na Klinici za neurologiju, Klinici za neurokirurgiju, Klinici za internu medicinu i Klinici za ginekologiju i porodništvo,Informatičkom kabinetu KBC-a.  Cilj kolegija je osposobiti studente za dokumentiranje svih medicinsko-tehničko dijagnostičkih i drugih postupaka u sestrinskom radu i provođenju zdravstvene njege, upoznati ga s povijesnim okvirima i razvojem sestrinske liste, poučiti studente o važnosti pisane i elektroničke primjene sestrinske dokumentacije.  Sadržaj kolegija je sljedeći:  - Dokumentiranje sestrinske prakse;  - Sestrinska lista i njen razvoj;  - Značaj primjene sestrinske dokumentacije;  - Centralizirani informatizacijski sustav;  - Primjena elektroničkog oblika sestrinske dokumentacije;  - Dokumentiranje u zdravstvenoj njezi i standardi kvalitete;  - Dokumentiranje u zdravstvenoj njezi i neželjeni događaji.  Izvođenje nastave:  Nastava se izvodi u obliku predavanja, vježbi i seminara. Predviđeno vrijeme trajanja nastave je ukupno 3 tjedna. Tijekom vježbi nastavnik sintetizira usvojeno na predavanjima i seminarima, nadzire primijenjeno u izvođenju vježbi. Nastavnici sa studentima raspravljaju, analiziraju i komentiraju pojedine vježbe. Tijekom seminara studenti prikazuju rad kreiran timskim radom, uspoređuju i vrednuju.  Tijekom nastave održati će se jedan obvezni kolokvij, ocjena seminara i ocjena standardiziranih modificiranih planova, a na kraju nastave završni usmeni ispit. |

**Popis obvezne ispitne literature:**

|  |
| --- |
| 1.Herdman, T.H., Kamitsuru,S. (ur. S. Čukljek), Sestrinske dijagnoze 2018.-2020., Naklada Slap, Jastrebarsko, 2020. |

**Popis dopunske literature:**

|  |
| --- |
| 1.Pravilnik o sestrinskoj dokumentaciji u bolničkoj ustanovi N.N. 22/2022.  2. Pravilnik o akreditaciji zdravstvenih ustanova N.N. 31/2011; 79/2011; 124/2011; 92/2019.  3. Zakon o kvaliteti zdravstvene zaštite N.N. 118/2019 |

**Nastavni plan:**

**Popis predavanja (s naslovima i pojašnjenjem):**

|  |
| --- |
| **P1. Dokumentiranje sestrinske prakse: Važnost dokumentiranja u sestrinskoj praksi. Dijelovi sestrinske dokumentacije. Kompetencije za izradu sestrinske dokumentacije. Značaj primjene sestrinske dokumentacije.**  -prepoznati važnost vođenja sestrinske dokumentacije po načelima procesa zdravstvene njege  -procijeniti kompetencije za izradu sestrinske dokumentacije  -analizirati dijelove sestrinske dokumentacije  -valorizirati značaj primjene sestrinske dokumentacije  **P2. Sestrinska lista i njen razvoj: Razvoj sestrinske dokumentacije u svijetu i kod nas. Unaprjeđenje sestrinske dokumentacije.**  -razmotriti razvoj sestrinske dokumentacije u svijetu i kod nas  -usporediti sestrinsku dokumentaciju korištenu na specifičnim radilištima  -istražiti mogućnost unaprjeđenja sestrinske dokumentacije  -prilagoditi sestrinsku dokumentaciju zahtjevima za zdravstvenu njegu na pojedinim radilištima  -kreirati pojedine skale i upitnike procjene  **P3. Centralizirani informacijski sustav: BIS i IBIS. Primjena elektroničkog oblika sestrinske dokumentacije. Zaštita podataka u centraliziranom informatizacijskom sustavu.**  -istražiti mogućnost korištenja centraliziranog informatizacijskog sustava i primjenu elektroničkog oblika sestrinske dokumentacije  -prepoznati važnost sigurnosti podataka u sestrinskoj dokumentaciji te razumjeti mehanizme zaštite u IBIS-u  **P4. Izrada modificiranih standardiziranih planova: Vrste planova. Prednosti standardiziranih modificiranih planova. Izrada specifičnih standardiziranih modificiranih planova.**  -analizirati formalne razlike među planovima zdravstvene njege  -procijeniti prednosti standardiziranih modificiranih planova  -sastaviti modificirane standardizirane planove za najčešće sestrinske dijagnoze  -vrednovati standardizirane modificirane planove i njihovu mogućnost praktične primjene  -predložiti korištenje istih na specifičnim radilištima |

# Popis seminara s pojašnjenjem:

|  |
| --- |
| S1. Sestrinska dokumentacija na specifičnim radilištima: Kirurgija, interna, pedijatrija, JIL, ginekologija, ordinacija obiteljske medicine  Ishodi učenja:  -izložiti prijedlog specifične sestrinske dokumentacije i usporediti je s postojećom  S2. Izrada modificiranih standardiziranih planova za: SMBS OH, SMBS ELIMINACIJA, SMBS ODIJEVANJE, SMBS HRANJENJE, VR za pad, VR za opstipaciju, VR za dehidraciju, VR za dekubitus, VR za tromboflebitis  Ishodi učenja:  -kreirati planove za pojedine probleme u zadovoljavanju osnovnih ljudskih potreba s obzirom na uzrok, predvidjeti ciljeve i intervencije prema uzroku  -procijeniti njihovu uporabnu vrijednost |

# Popis vježbi s pojašnjenjem:

|  |
| --- |
| Vježbe iz kolegija Dokumentiranje u zdravstvenoj njezi se izvode u KBC-u Rijeka na Klinici za neurologiju, Klinici za neurokirurgiju, Klinici za internu medicinu, Klinici za ginekologiju i porodništvo te u Informatičkom kabineti KBC-a. Vježbe se izvode na odjelu i u kabinetu uz mentore. Studenti će praktično primijeniti teorijsko znanje stečeno na predavanjima. Tijekom vježbi studenti prate grupu pacijenata s istovjetnim problemima iz zadovoljavanja osnovnih ljudskih potreba te izrađuju i primjenjuju standardizirane modificirane planove za osnovne sestrinske dijagnoze. Upoznaju se s radom i načelima rada u IBIS-u. |

**Obveze studenata:**

|  |
| --- |
| Studenti su obvezni redovno pohađati i aktivno sudjelovati u svim oblicima nastave. |

**Ispit (način polaganja ispita, opis pisanog/usmenog/praktičnog dijela ispita, način bodovanja, kriterij ocjenjivanja):**

|  |
| --- |
| ECTS bodovni sustav ocjenjivanja:  Ocjenjivanje studenata provodi se prema važećem Pravilniku o studijima Sveucilišta u Rijeci, odnosno Odluci o izmjenama i dopunama Pravilniku o studijima Sveucilišta u Rijeci te Odluci Fakultetskog vijeća Fakulteta zdravstvenih studija usvojenoj na sjednici održanoj 14. lipnja 2018. prema kojoj studenti na pojedinom predmetu od 100% ocjenskih bodova tijekom nastave mogu ostvariti najviše 50% ocjenskih bodova, dok se preostalih 50% ocjenskih bodova ostvaruje na završnom ispitu koji obuhvaća pismeni i usmeni ispit.  Ocjenjivanje studenata vrši se primjenom ECTS (A-F) i brojčanog sustava (5-1). Ocjenjivanje u ECTS sustavu izvodi se apsolutnom raspodjelom, te prema stručnim kriterijima ocjenjivanja.  Od maksimalnih 50% ocjenskih bodova koje je moguće ostvariti tijekom nastave, student mora ostvariti minimalno 30% ocjenskih bodova da bi pristupio završnom ispitu, pod uvjetom da je pozitivno ocijenjen po svim elementima ocjenjivanja kroz nastavu.  Student koji je ostvario između 20 i 29,9% ocjenskih bodova imati će priliku za jedan popravni međuispit te ako na tom međuispitu zadovolji, može pristupiti završnom ispitu s početnih 30% ocjenskih bodova prikupljenih tijekom nastave.  Student koji je ostvario manje od 19,9% ocjenskih bodova (F ocjenska kategorija) nema pravo izlaska na završni ispit te mora ponovno upisati predmet u sljedećoj akademskoj godini.  Ocjenske bodove student stječe na sljedeći način:  1. Tijekom nastave vrednuje se (maksimalno 50% ocjenskih bodova):  a) pohadanje nastave (do 5% ocjenskih bodova)  b) seminarski rad (do 10% ocjenskih bodova)  c) vježbe (do 20% ocjenskih bodova)  d) kolokvij (do 15% ocjenskih bodova)  a) Pohadanje nastave (do **5% ocjenskih** **bodova**)  Nazočnost na predavanjima i seminarima je obvezna, a student može izostati s 30% nastave isključivo zbog zdravstvenih razloga što opravdava liječničkom ispričnicom.  Ukoliko student opravdano ili neopravdano izostane s više od 30% nastave ne može nastaviti praćenje kolegija te gubi mogućnost izlaska na završni ispit. Time je prikupio 0% ocjenskih bodova i ocijenjen je ocjenom F. Pohađanje nastave (predavanja i seminari) boduje se na sljedeći način:  Ocjena (% izostanci) % ocjenski bodovi  5 (0%) 5  4 (do 10%) 4  3 (do 20%) 3  2 (do 30%) 2  1 (više od 30%) 0  b) Seminarski rad (do **10% ocjenskih bodova**)  Student treba napisati seminarski rad i iz njega pripremiti i održati prezentaciju na osnovu čega može ostvariti maksimalno 10% ocjenskih bodova. Pojedinačno se ocjenjuje sadržaj i forma napisanog seminarskog rada**( 5 bodova**) te prezentacija istog**( 5 bodova**), a konačna ocjena je aritmetička sredina postignutih rezultata pojedinog studenta, koja se boduje na sljedeći način:  ocjena % ocjenski bodovi  5 10  4 8  3 6  2 4  1 0  c) Vježbe (do **20% ocjenskih bodova**)  Student je obvezan pohađati vježbe redovito prema izrađenom rasporedu i biti aktivno uključen u njihovo izvođenje. Izmjene u rasporedu ili zamjene vježbovnih skupina nisu dozvoljene bez suglasnosti voditelja predmeta. Izostanak s vježbi dozvoljen je isključivo zbog zdravstvenih razloga što se opravdava liječničkom ispričnicom, a nadoknada vježbi je obvezna bez obzira da li se radi o opravdanom ili neopravdanom izostanku i broju sati izostanka. Nadoknada je moguća isključivo uz prethodni dogovor s voditeljem predmeta. Ukoliko vježbe nisu odrađene 100%  planirane satnice student će biti ocijenjen ocjenom nedovoljan (1) i gubi mogućnost izlaska na završni ispit do odrade vježbi u cijelosti.  Vježbe se izvode u Kabinetu i Klinici pod vodstvom mentora koji prati i ocjenjuje svakog studenta pojedinačno. Elementi koji se ocjenjuju su rad u timu**(4 boda),**, inicijativa i interes**(4 boda),**, pravodobnost i redovitost dolaženja na vježbe**(4 boda),** te teorijska priprema**(4 boda),** i učenje tijekom vježbi**(4 boda)**. Konačna ocjena iz vježbi je aritmetička sredina postignutih rezultata pojedinog studenta, koju potvrđuje voditelj predmeta na prijedlog mentora, a koja se boduje na sljedeći način:    ocjena % ocjenski bodovi  5 20  4 16  3 12  2 8  1 0  d) Kolokvij (do 15% ocjenskih bodova)  Tijekom nastave student ce pristupiti pismenoj provjeri znanja kroz kolokvij na osnovi čega može ostvariti maksimalno 15% ocjenskih bodova. Student na istom mora biti pozitivno ocijenjen pri čemu je prolaznost 50% uspješno riješenih ispitnih zadataka s minimalno 6% ocjenskih bodova. Negativno ocijenjen student imati će priliku za jedan popravni kolokvij pri čemu može ostvariti maksimalno 6% ocjenskih bodova. Postignuti rezultati pojedinog studenta boduju se na sljedeći način:  ocjena % ocjenski bodovi  5 15  4 12  3 9  2 6  1 0  2. Na završnom ispitu vrednuje se (maksimalno 50% ocjenskih bodova):  a) pismeni ispit (do 20% ocjenskih bodova)  b) usmeni ispit (do 30% ocjenskih bodova)  a) Pismeni ispit **(ukupno 20 ocjenskih bodova**)  Student ce pristupiti provjeri znanja kroz pismeni ispit na osnovi čega može ostvariti maksimalno 30% ocjenskih bodova. Prolaznost na istom je 50% uspješno riješenih ispitnih zadataka.Ispit sadrži **30 pitanja**,a svako pitanje boduje se s **1 bodom** Student na pismenom ispitu mora biti pozitivno ocijenjen što je uvijet za izlaznost na usmeni ispit. Negativno ocijenjen student na pismenom ispitu ne može pristupiti usmenoj provjeri znanja do god ne bude pozitivno ocijenjen, odnosno do god ne ostvari najmanje 12% ocjenskih bodova. Postignuti rezultati pojedinog studenta boduju se na sljedeci način:  ocjena % ocjenski bodovi  5 20  4 16  3 12  2 8  1 0  b) Usmenti ispit (**ukupno 30% ocjenskih bodova**)  Student ce pristupiti usmenoj provjeri znanja na osnovi čega može ostvariti maksimalno 20% ocjenskih bodova. Student mora biti pozitivno ocijenjen i ostvariti minimalno 8 ocjenskih bodova za prolaznost na usmenom ispitu, a postignuti rezultati pojedinog studenta boduju se na sljedeći način:  ocjena % ocjenski bodovi  5 30  4 24  3 18  2 12  1 0  Konačna ocjena je postotak usvojenog znanja, vještina i kompetencija kroz nastavu i završni ispit odnosno donosi se na temelju zbroja svih ocjenskih bodova ECTS sustava prema kriteriju:  A = 90 - 100% ocjenskih bodova  B = 75 - 89,9%  C = 60 - 74,9%  D = 50 - 59,9%  F = 0 - 49,9%  Ocjene u ECTS sustavu prevode se u brojčani sustav na sljedeći način:  A = izvrstan (5)  B = vrlo dobar (4)  C = dobar (3)  D = dovoljan (2)  F = nedovoljan (1) |

**Mogućnost izvođenja nastave na stranom jeziku:**

|  |
| --- |
| Unesite tražene podatke |

**Ostale napomene (vezane uz kolegij) važne za studente:**

|  |
| --- |
| Unesite tražene podatke |

**SATNICA IZVOĐENJA NASTAVE (za akademsku 2023./2024. godinu)**

**Raspored nastave**

|  |  |  |  |  |
| --- | --- | --- | --- | --- |
| **Datum** | **Predavanja (vrijeme i mjesto)** | **Seminari  (vrijeme i mjesto)** | **Vježbe  (vrijeme i mjesto)** | **Nastavnik** |
| 25. 05. 2024. | 8-16 Z4 |  |  | Predavač, Marija Bukvić |
| 21. 05. 2024. | 8-12 Z3 | 12-16 Z3 |  | Predavač, Marija Bukvić |
| 22. 05. 2024. |  | 8-16 Z3 |  | Predavač, Marija Bukvić |
| 23. 05. 2024. |  |  | 7-19 KBC Rijeka Klinika za neurologiju  Klinika za neurokirurgiju  Klinika za internu medicinu  Klinika za ginekologiju i porodništvo  Informatički kabineti KBC-a | Vinko Mamić (V1;V5)  Lucija Kostelić(V2;V5))  Filip Knezović(V3;V5))  Nikolina Krasnići(V4;V5)) |
| 24. 05. 2024. |  |  | 7-19 KBC Rijeka Klinika za neurologiju  Klinika za neurokirurgiju  Klinika za internu medicinu  Klinika za ginekologiju i porodništvo  Informatički kabineti KBC-a | Vinko Mamić (V1;V5)  Lucija Kostelić(V2;V5))  Filip Knezović (V3;V5))  Nikolina Krasnići(V4;V5)) |

**Popis predavanja, seminara i vježbi:**

|  |  |  |  |
| --- | --- | --- | --- |
| **P** | **PREDAVANJA (tema predavanja)** | **Broj sati nastave** | **Mjesto održavanja** |
| P1 | **Dokumentiranje sestrinske prakse:** Važnost dokumentiranja u sestrinskoj praksi. Dijelovi sestrinske dokumentacije. Kompetencije za izradu sestrinske dokumentacije. Značaj primjene sestrinske dokumentacije | 3 | Z4 |
| P2 | **Sestrinska lista i njen razvoj:** Razvoj sestrinske dokumentacije u svijetu i kod nas. Unaprjeđenje sestrinske dokumentacije. | 3 | Z4 |
| P3 | **Centralizirani informacijski sustav:** BIS i IBIS. Primjena elektroničkog oblika sestrinske dokumentacije. Zaštita podataka u centraliziranom informatizacijskom sustavu. | 3 | Z4 |
| P4 | **Izrada modificiranih standardiziranih planova:** Vrste planova. Prednosti standardiziranih modificiranih planova. Izrada specifičnih standardiziranih modificiranih planova. | 6 | Z3 |
|  | **Ukupan broj sati predavanja** | **15** |  |

|  |  |  |  |
| --- | --- | --- | --- |
| **S** | **SEMINARI (tema seminara)** | **Broj sati nastave** | **Mjesto održavanja** |
| S1 | **Sestrinska dokumentacija na specifičnim radilištima:** Kirurgija, interna, pedijatrija, JIL, ginekologija, ordinacija obiteljske medicine | 5 | Z3 |
| S2 | **Izrada modificiranih standardiziranih planova za:** SMBS OH, SMBS ELIMINACIJA, SMBS ODIJEVANJE, SMBS HRANJENJE, VR za pad, VR za opstipaciju, VR za dehidraciju, VR za dekubitus, VR za tromboflebitis | 10 | Z3 |
|  | **Ukupan broj sati seminara** | **15** |  |

|  |  |  |  |
| --- | --- | --- | --- |
| **V** | **VJEŽBE (tema vježbe)** | **Broj sati nastave** | **Mjesto održavanja** |
| V1;V2;V3,V4;V5 | Teme vježbi su u skladu s predavanjima i održavaju se na više radilišta kako bi se student mogao upoznati s više pristupa u zdravstvenoj njezi. |  | KBC Rijeka  Klinika za neurologiju (V1), Klinika za neurokirurgiju (V2), Klinika za internu medicinu (V3), Klinika za ginekologiju(V4) i porodništvo Informatički kabineti KBC-a(V5) |
|  | **Ukupan broj sati vježbi** | **30** |  |

|  |  |
| --- | --- |
|  | **ISPITNI TERMINI (završni ispit)** |
| 1. | 26. 6. 2024. |
| 2. | 12. 06. 2024 |
| 3. | 11. 09. 2024. |
| 4. | 26. 09. 2024. |